曼聯好消息 安東尼麥湯米尼可復出踢英足盃
2024年04月20日 13:02
東網電視
更多新聞短片
安東尼馬菲奧斯(左)、麥湯米尼(右)復出可以提升曼聯攻力。(Getty Images)
曼聯將於周日(21日)晚英足盃4強出戰高雲地利,賽前紅魔鬼主帥坦哈格表示,兩位傷兵安東尼馬菲奧斯、麥湯米尼已經傷愈,可以復出踢今場大戰。
坦哈格話:「安東尼馬菲奧斯、麥湯米尼將會回歸,但我哋仲有些少問題,中堅哈利馬古尼上場對般尼茅夫,受咗輕傷,今個星期冇參加操練,希望佢周日可以上陣。」
安東尼馬菲奧斯近期狀態回勇,上圈英足盃對利物浦,射入1球,早前英超對車路士,亦有助攻,但因傷缺席上場對般尼茅夫。至於麥湯米尼自月初對車路士之後,缺陣近2場比賽,佢今季為曼聯各項賽事上陣36場入9球,創下職業生涯單季入球新高,兩人復出可以提升紅魔鬼攻力。